**D I S P O Z I Ţ I E**

**privind modificarea raportului de serviciu al domnului MUREȘAN MIRCEA-DAN prin mutare temporară, pe o altă funcție publică vacantă, de la Serviciul Operațional la Serviciul Urmărire, Decontare Lucrări și Exploatare Drumuri Județene**

Preşedintele Consiliului Judeţean Cluj

Având în vedere conținutul instrumentului de motivare și prezentare a dispoziției, respectiv Referatul de aprobare nr. 10247/06.03.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Luând în considerare:

* Referatul aprobat de Președintele Consiliului Județean Cluj, înregistrat cu nr. 5714/1/11.02.2025 prin care se solicită mutarea temporară a domnului Mureșan Mircea-Dan de pe postul de consilier superior de la Serviciul Operațional pe postul vacant de consilier superior la Serviciul Urmărire, Decontare Lucrări și Exploatare Drumuri Județene;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;
* Dispoziția Președintelui Consiliului Județean Cluj nr. 570/2018 privind numirea domnului MUREȘAN MIRCEA-DAN în funcţia publică de execuție de consilier superior la Serviciul Operațional;

În conformitate cu prevederile:

* + art. 190 alin. (3), alin. (4), art. 191 alin. (1) lit. a) şi alin. (2) lit. b), art. 502 alin. (1) lit. e), alin. (6), art. 507 alin. (1), alin. (8), art. 524 alin. (1), art. 528 și art. 530 din Ordonanța de Urgență a Guvernului privind Codul administrativ nr. 57/2019, cu modificările și completările ulterioare;
* art. 11 din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;
* art. I alin. (3) din Ordonanța de urgență a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene;
* art. 1 din Hotărârea Consiliului Județean Cluj nr. 235/20.12.2023 privind stabilirea salariilor de bază ale funcţionarilor publici şi personalului contractual din cadrul aparatului de specialitate al Consiliului Județean Cluj și din serviciile publice de interes judeţean din subordinea acestuia pentru anul 2024;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului privind Codul administrativ nr. 57/2019, cu modificările și completările ulterioare;

**d i s p u n e:**

**Art. 1. (1)** Pe perioada 10.03.2025-09.09.2025 se modifică raportul de serviciu al domnului MUREȘAN MIRCEA-DAN prin mutare temporară din funcția publică de execuție de consilier, clasa I, gradul profesional superior, gradația 5 de la Serviciul Operațional din cadrul Direcției de Administrare Drumuri Județene (Id post 474420) pe funcția publică de execuție vacantă de consilier, clasa I, gradul profesional superior de la Serviciul Urmărire, Decontare Lucrări și Exploatare Drumuri Județene din cadrul Direcției de Administrare Drumuri Județene (Id post 474411).

1. Pe perioada 10.03.2025-09.09.2025 domnul MUREȘAN MIRCEA-DAN va avea următoarea încadrare și salarizare:

* funcția publică de execuție……….......................……..…….................… Consilier;
* încadrarea (clasa/ grad/gradaţie)…......................................... I/ Superior/5;
* salariul de bază brut …...……. ……………….…………...................................... \_\_\_\_\_ lei.

**Art. 2.** Predarea lucrărilor și bunurilor care au fost încredințate domnului MUREȘAN MIRCEA-DAN în vederea exercitării atribuțiilor de serviciu în funcția de consilier, clasa I, gradul profesional superior, de la Serviciul Operațional ( id post474420) se va realiza până cel târziu în data 07.03.2025.

**Art. 3.** Fișa postului aferentă funcției publice de execuție de consilier clasa I, grad profesional superior de la Serviciul Urmărire, Decontare Lucrări și Exploatare Drumuri Județene (Id post 474411) se anexează prezentei dispoziții.

**Art.4. (1**)Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea contenciosului administrativ nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 5.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane**.**

**Art. 6. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, Direcție de Administrare Drumuri Județene, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane, va comunica domnului MUREȘAN MIRCEA-DAN prezenta dispoziție.

**CONTRASEMNEAZĂ :**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE**  **Simona GACI**

**Nr. 98 din 6 martie 2025**